Snø i Jerusalem
Snøen la fredag et hvitt skjær over Al-Aqsa-moskeen og de trange gatene i Jerusalems gamleby. Snøfallet har også ført til at skoler har måttet stenge, og bussrutene mellom israelske byer er innstilt over hele landet. I Galilea nord i Israel og i Hebron sør på Vestbredden har det falt så mye snø at en rekke veier er stengt. På Mount Hermon på de okkuperte Golanhøydene har det snødd siden onsdag. Også i Syria og Jordan meldes det om vintervær, noe som er svært uvanlig for regionen.
Et hvitt teppe har lagt seg over Jerusalem og store deler av Israel og de palestinske områdene. Det er første gang på fire år at det snør skikkelig i området.